tartuNLP/wikipedia-smugri-20251201 huggingface dataset:
Ari Talkamo

Ari Antero Talkamo (s. 28. joulukuuta 1953 Helsinki) on suomalainen säveltäjä, sanoittaja, trubaduuri, musiikkituottaja, äänimainonnan tuottaja ja yrittäjä. Musiikkiura lähti liikkeelle jo vuonna 1971 hänen säveltäessään nuorisomessun Espoon kirkolle. Talkamo aloitti vuonna 1981 vapaana taiteilijana ja musiikkialan yrittäjänä ja vuonna 1983 hän perusti mainosmusiikkia, myöhemmin myös radio- ja tv-mainontaa sekä ohjelmapalveluja, tuottavan Musiikkikamari Oy:n. Yrittäjätoiminnan ohella hän oli jonkin aikaa Warner Chappell Music Finlandin kustannuspäällikkönä vuonna 1995.
Talkamon sävellyksiä ovat levyttäneet useat suomalaiset artistit, kuten Meiju Suvas, Paula Koivuniemi, Tarja Lunnas, Heidi Kyrö, Reijo Kallio, Eija Ahvo ja Tiina Ruuska. Hän on ollut myös studiotuottajana useiden eri albumien takana, erityisesti Warner Music Finlandin palveluksessa. Meiju Suvaksen tuottajana hän toimi kuuden albumin verran vuosina 1992–1998. Talkamo on säveltänyt myös yli neljäsataa mainossävelmää radio-, televisio-, elokuva- ja videokäyttöön. Mainosmusiikkisävellyksistään hän on saanut kunniamainintoja. Vuonna 1985 hän ylsi Syksyn sävel -kilpailussa kolmannelle sijalle Sinikka Niittykosken esittämällä laululla ”Tää meidän ilta on”, ja vuonna 1982 hän voitti Suomen countrymusiikin mestaruuden Ahvenanmaalla pidetyssä SM-kisassa sävellyksellään ”Highway Lovesick Blues”. Ari Talkamo on levyttänyt itse Horseshoe-yhtyeen kanssa sekä lastenlauluja Susanna Haaviston ja Tomi Aholaisen kanssa. 
Laulelman edistämiseksi perustetussa Helsingin Laulelman Ystävät HELY ry:ssä hän toimi alusta lähtien hallituksessa ja vuosina 2008–2010 yhdistyksen puheenjohtajana. Hänet nimitettiin vuonna 2002 Helsingin Suomalaisen Klubin taiteilijajäseneksi ja vuonna 2012 hänet nimitettiin Helsingin Laulelman Ystävät HELY ry:n kunniajäseneksi. Ari Talkamo on myös Suomen Säveltäjät Elvis ry:n sekä Teosto ry:n aktiivinen jäsen.
Dawn of Azazel

Dawn of Azazel on uusiseelantilainen death metal -yhtye, joka perustettiin Aucklandissa vuonna 1999.
Vuonna 2005 Dawn of Azazel sai paljon huomiota kotimaansa mediassa laulaja Rigel Walshen poliisiammatin vuoksi. Uutinen pääsi parhaan katseluajan uutisiin, minkä seurauksena yhtyeen kotisivuilla laskettiin yli 43 000 vierailua vuorokauden aikana.
Yhtye on julkaissut neljä studioalbumia.
24. huhtikuuta 2016 yhtyeen jäsenet Joe Bonnett ja Jeremy Suckling ilmoittivat jättävänsä yhtyeen, ja yhtyeen tiedonannon mukaan jatkosuunnitelmat ovat epävarmat.
Juha Helminen

Juha Pekka Helminen (14. huhtikuuta 1958 – 10. maaliskuuta 2013) oli tamperelaisen Kollaa Kestää -yhtyeen kitaristi. 
Helminen tapasi Kai Kiven ja Jyrki Siukosen kouluaikoina ja perusti Kollaa Kestää -yhtyeen heidän kanssaan vuonna 1976. Yhtyeen basistina toimi vuosina 1978–1980 Mikko Nevalainen. Juha Helminen sävelsi yhtyeen kappaleet "Musti Sotakoira" ja "Kuumat raiteet". Helminen toimii myös laulajana kappaleissa "Johnny Rotten Go-Go" ja "Kuumat raiteet". Kollaa Kestää julkaisi vuonna 1979 LP-levyn "Jäähyväiset aseille, "jonka jälkeen Siukonen lähti yhtyeestä. Kollaa Kestää palasi yhteen kesällä 1982 ja teki kaksi keikkaa basistinaan Mikko Saarela.
Juha Helminen lähti Kollaa Kestään hajottua opiskelemaan Kankaanpään taidekouluun. Vuonna 1993 Helminen liittyi Punk Lurex OK -yhtyeeseen, jossa soitti hetken aikaa myös Siukonen. Yhtye on edelleen kasassa nimellä Punk Lurex.
Juha Helminen kuoli 54-vuotiaana 10. maaliskuuta 2013.
Trubnikov Bor

Trubnikov Bor () on maalaiskunta ja sen keskuskylä Leningradin alueen Tusinan piirissä Venäjällä. Se sijaitsee valtatie M10:n varrella 43 kilometriä Tusinasta kaakkoon. Kylässä on 800 ja kunnassa 1 600 asukasta (vuonna 2012).
Maantiede.
Trubnikov Borin kunnan pinta-ala on 708,63 neliökilometriä. Se rajoittuu lännessä Tusinan piirin Ljubanin kuntaan, pohjoisessa Leningradin alueen Kirovskin ja idässä Kirišin piireihin sekä idässä ja etelässä Novgorodin alueeseen. Pinta-alasta 90,9 % on metsää, 7,5 % maatalousmaata ja 1,4 % asuinaluetta.
Kunta sijaitsee Ilmajärven–Olhavan alangon länsiosassa. Tärkeimmät joet ovat Olhavanjokeen laskeva Tigoda, sen sivujoet Ravan, Korodynka, Tresna ja Tverezna sekä jälkimmäisen sivujoki Malyi Hotun. Järviä ovat Dolgoje, Krugloje ja Lovetskoje. Hyötykaivannaisiin kuuluvat hiekka, hietasavi ja turve.
Asutus.
Keskuskylän lisäksi kuntaan kuuluvat Babinon ja Keramikin asutukset sekä 13 kylää: Aleksandrovka, Apraksin Bor, Babino, Babinskaja Luka, Bolšaja Gorka, Bolšaja Kunest, Drozdovo, Kokolavrik, Pomeranje, Rutšji, Tšeremnaja Gora, Tšudskoi Bor ja Voroni Ostrov. Toiseksi suurin asutuskeskus on vajaan 400 asukkaan Babinon kylä.
Kunnan alueella sijaitsevat Babinon, Trubnikov Borin ja Keramikin puutarhapalsta-alueet. Kesäasukkaita arvioidaan olevan kymmenestä viiteentoista tuhatta.
Historia.
Paikkakunta mainitaan ensimmäistä kertaa Novgorodin Vatjan viidenneksen verokirjassa vuonna 1500. Tuolloin sen nimi oli Duntsyn Bor. Nykyinen nimitys perustuu kylän omistaneeseen Trubnikovin aatelissukuun, joka 1800-luvun alussa rakennutti sinne kartanon. 1900-luvun alkuun saakka kylä kuului Novgorodin läänin Novgorodin kihlakunnan Ljubanin volostiin ja 1930-luvun alusta lähtien se muodosti Tusinan piiriin kuuluneen kyläneuvoston. Nykyinen kunta on muodostettu vuosina 2004–2006 entisistä Trubnikov Borin ja Tšudskoi Borin volosteista.
Liikenne, talous ja palvelut.
Kunnan läpi kulkee Pietarin ja Moskovan välinen valtatie M10 sekä kaupunkien välinen päärata, jolla on Trubnikovon asema ja kolme pysähdyspaikkaa. Paulovan, Ljubanin, Oredežin ja Lugan välinen maantie liittyy valtatiehen Trubnikov Borin ja Apraksin Borin välisen maantien kautta. Kylistä on linja-autoyhteydet Ljubanin, Trubnikovon ja Babino II:n rautatieasemille.
Paikallisista elinkeinoista tärkein on maatalous. Kunnassa toimii kaksi maidon ja lihan tuotantoa sekä perunan, vihannesten ja viljan viljelyä harjoittavaa maatalousyritystä. Suuri merkitys on myös maantien varteen syntyneillä palveluilla. 23 % asukkaista työskentelee tai opiskelee kunnan ulkopuolella.
Keskuskylän palveluihin kuuluvat peruskoulu, kirjasto, lääkintäasema, joukko kauppoja ja neljä kahvilaa. Eräitä palveluja on myös Tšudskoi Borissa ja muissa kylissä.
Nähtävyydet.
Nähtävyyksiä ovat vuonna 1796 rakennettu Pomeranjen postiasema, Babinon raunioitunut kirkko ja Trubnikov Borin kartanon puistoalue. Seudulla on useita toisen maailmansodan muistomerkkejä.
Juho Rantala

Juho Rantala (s. 13. joulukuuta 1974 Helsinki) on suomalainen jalkapallovalmentaja ja entinen jalkapalloilija, joka toimii Suomen Palloliiton huippujalkapallopäällikkönä. Tätä aiemmin hän toimi HJK:ssa urheilutoimenjohtajana. Pelaajana hän oli pelipaikaltaan keskuspuolustaja tai puolustava keskikenttäpelaaja. Jalkapallon EM-kilpailuissa 2020 Rantala toimi kommentaattorina Ylen tv-lähetyksissä.
Ura pelaajana.
Rantala aloitti jalkapallon pelaamisen vuonna 1981 Helsingin Jalkapalloklubin Laajasalon kaupunginosajoukkueessa. Hän pelasi juniorijoukkueissa A-junioreihin asti ja pääsi pelaamaan edustusjoukkueen mukana Liigacupissa, mutta ei murtautunut pelaavaan kokoonpanoon Veikkausliigassa. Kaudeksi 1994 Rantala siirtyi HJK:n farmijoukkue FC Hongan riveihin, jossa hän pelasi neljä seuraavaa kautta seuran noustessa Kolmosesta toiseksi korkeimmalle sarjatasolle kahdessa vuodessa. Vuoden 1997 Liigacupissa Rantala esiintyi kahdessa ottelussa HJK:n paidassa, onnistuen maalinteossa Myllykosken Palloa vastaan. Hongan jälkeen hän edusti pääkaupunkiseudulla IF Gnistania ja Atlantis FC:tä kauden verran sekä kaksi kautta HIFK:ta. Vuonna 2002 Rantala muutti Englantiin, jossa pelasi Billericay Townissa ennen uransa lopettamista.
Ura valmentajana.
Rantalan valmennusura alkoi vuonna 2005 Atlantiksen apuvalmentajana Pasi Pihamaan alaisuudessa. Hän vastasi samanaikaisesti myös akatemiajoukkueen valmentamisesta.
Kesken kauden 2007 Rantala siirtyi HJK:n A-junioreiden valmennukseen ja seuraavaksi kaudeksi hänet nostettiin reservijoukkue Klubi 04:n valmentajaksi. Kaudelle 2010 Rantala siirtyi HJK:n edustusjoukkueen apuvalmentajaksi. Kesken kauden 2013 Rantala purki sopimuksensa HJK:n kanssa ja siirtyi Valkeakosken Hakan päävalmentajaksi Ykköseen.
Jouppilanvuoren jäähalli

Jouppilanvuoren jäähalli (mainosnimeltään Atria-halli) oli Seinäjoella sijainnut jäähalli, joka rakennettiin vuonna 1985 väliaikaiseksi jäähalliksi. Jääkiekon II-divisioonassa pelaava Seinäjoen Kiekko-Veljet pelasi hallissa kotiottelunsa. Hallia on käytetty myös tanssitilana Tangomarkkinoiden aikaan. Halli suljettiin maaliskuussa 2018 ja sen tilalle rakennettiin uusi kilpajäähalli.
Keltakultakäpy

Keltakultakäpy ("Pachystachys lutea") on akanttikasvien heimoon ja kultakäpyjen sukuun kuuluva kasvilaji.
Kastelun ja lannoituksen tarve on kesällä suurempi kuin talvella. Kasvia voidaan lisätä pistokkaista. Talven jälkeen kasvia voidaan leikata paljolti. 
Ulkonäkö ja koko.
Kukat ovat pienet, valkoiset ja viuhkamaiset. Keltakultakävyn "kukka" sen sijaan on kukinto, joka muodostuu enimmäkseen kukkien suurista suojuslehdistä, jotka ovat keltaiset.
Levinneisyys.
Kasvi on lähtöisin Etelä-Amerikasta, Perusta.
Elinympäristö.
Kasvi viihtyy valoisalla kasvupaikalla viileähkössä huoneessa.
Käyttö.
Keltakultakäpyä käytetään huonekasvina.
Sinä olet kohtaloni

Sinä olet kohtaloni on Yrjö Nortan ja Erkki Uotilan ohjaama elokuva vuodelta 1945.
Tuotanto.
Lavastaja Olavi Kauri oli oikeasti rakennusmestari ja -urakoitsija Olavi Kauriinvaha (1909–1967), jolla nimellä hän oli aiemmin lavastanut Valentin Vaalan elokuvan " Kun isä tahtoo..." (1935). Elokuvan yleisömenestys oli heikohko.
Arviot.
Aikalaisarvioissa elokuva sai tylyn vastaanoton: "heikoimpia kotimaisia filmejä, mitä pitkään aikaan on nähty" (Salama Simonen, Uusi Suomi), "yhtiön uusi harha-askel" (Paula Talaskivi, Helsingin Sanomat), ja samalla linjalla jatkoivat muutkin arvioijat. Sen sijaan Uotilan roolisuoritus viulutaiteilijana sai kiitosta.
Eräässä myöhemmässä arviossa elokuvaa sanotaan vähäeleiseksi. Siinä on julmaa tragiikkaa ja toisaalta elämäniloa pursuavaa komiikkaa, arvioi nimetön kriitikko.
Taikurinkukka

Taikurinkukka ("Crossandra infundibuliformis") on taikurinkukkien sukuun kuuluva laji. Se kuuluu akanttikasvien heimoon.
Kasvia voi lisätä pistokkaista. Kasville sopii hyvin altakasteluruukku.
Ulkonäkö ja koko.
Kukkien väri on oranssi tai keltainen. Lehdet ovat soikeat ja kiiltävät.
Levinneisyys.
Kasvi on kotoisin Intiasta. Luonnossa se kasvaa kosteilla ja lämpimillä alueilla.
Käyttö.
Taikurinkukkaa käytetään huonekasvina.
Esko Hoppu

Esko Heikki Hoppu (15. tammikuuta 1935 Helsinki – 13. heinäkuuta 2016 Helsinki) oli suomalainen oikeustieteilijä. Hän oli Helsingin yliopiston kanslerinsihteeri 1973–1978 ja vakuutus- ja vahingonkorvausoikeuden professori 1973–1998; virka oli vuoteen 1977 ylimääräinen professori.
Hoppu valittiin Suomalaisen Tiedeakatemian jäseneksi vuonna 1991.
Myös Esko Hopun kolme lasta ovat oikeustieteilijöitä: yritysjuridiikan professori Kari Hoppu, asianajaja Olli Hoppu ja varatuomari Leena Hoppu-Mäenpää.
Susanna Alava

Susanna Alava (s. 24. tammikuuta 1995 Loimaa) on suomalainen pesäpalloilija, joka edustaa kasvattajaseuraansa Suomensarjajoukkue Loimaan Palloilijoita.
Superpesiksen runkosarjassa Alava on pelannut kaikkiaan 146 ottelua, joissa on lyönyt kaksi kunnaria ja 21 tavallista juoksua ja tuonut 55 juoksua. Kärkilyöntejä hän on kerännyt pelaamissaan runkosarjan otteluissa yhteensä 387. Superpesiksen pudotuspeleissä Alava on pelannut kolme ottelua, joissa on tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen viisi kärkilyöntipistettä.
Tangentiaalinen nelikulmio

Tangentiaalinen nelikulmio eli ympyrän ympäri piirretty nelikulmio on geometriassa nelikulmio, jonka jokainen sivu sivuaa sisään piirrettyä ympyrää. Ympyrää voidaan kutsua nelikulmion sisäympyräksi ja sivuja ympyrän tangenteiksi tai tangenttijanoiksi.
Nimitys tangentiaalinen nelikulmio on suora käännös sanoista .
formula_7 
formula_8 
Ominaisuuksia.
missä p ja q ovat nelikulmion lävistäjiä.
Erikoistapauksia.
Neliö.
Neliö on säännöllinen nelikulmio, joten sen sivut ovat saman pituiset ja sen kulmat ovat yhtä suuret (suorat kulmat 90°). Ympyrä sivuaa neliön kulmaa sivun keskikohdasta ja siksi myös sisäympyrän säde r on puolet sivun pituudesta. Tätä etäisyyttä kutsutaan myös apoteemaksi kuten muissakin säännöllisissä monikulmioissa. Sisäympyrän keskipisteestä piirretyt säteet puolittavat neliön kulman. Neliön lävistäjä on samalla neliöä ympäröivän ympyrän halkaisija, jolloin ulkoympyrän säde R on puolet lävistäjästä. Kun sivun pituus on a, saadaan
formula_9 sekä formula_10
Neljäkäs.
Neljäkäs on tasasivuinen nelikulmainen suunnikas, jonka kulmat eivät ole neliön tapaan suorat. Vastakkaiset kulmat ovat aina samansuuruiset ja vierekkäiset kulmat α ja β ovat toistensa komplementtikulmat eli formula_11. Laskuissa tullaan käyttämään näiden kulmien puolikkaita, joten formula_12 eli formula_13.
Jos päätetään aluksi kulma formula_13, voidaan muut parametrit löaske seuraavasti. Neljäkkään sisäympyrä sivuaa sen kaikkia sivuja samalla tavalla niin, että sivuamispisteet osittavat ne kahdeksi eripituiseksi tangenttijanaksi. Sivun AB tangenttijanat ovat AJ = tA ja JB = tB, jotka yhdessä muodostavat neljäkkään sivun
formula_15.
Tangenttijanojen pituudet saadaan laskettua suorakulmaisista kolmioista
formula_16 (kolmiosta formula_17) 
ja 
formula_18 (kolmiosta formula_19). 
Tangenttijanojen pituudet voidaan määrittä, kun säde tunnetaan. Se saadaan sivun pituudesta
formula_20 eli 
formula_21.
Toisaalta, jos päätetään aluksi tangenttijanojen pituudet, voidaan niiden avulla laskea muut parametrit. Neljäkkään sisäympyrän generoivan polynomin kertoimet ovat 
formula_22,
koska tA = tC ja tB = tD, ja vielä
formula_23.
Polynomi saa muodon
formula_24 eli
formula_25
jonka positiivinen juuri on
formula_26.
Viimeisestä lausekkeesta voidaan laskea myös neliön sisäympyrän säde, kun formula_27.
Sarda (kalasuku)

Sarda on makrillien heimoon (Scombridae) ja Scombrinae-alaheimoon kuuluva kalasuku.
Lajit.
Sukuun kuuluu seuraavat viisi lajia:
Nummelan pesäpallostadion

Nummelan pesäpallokenttä eli Hiidenkirnu on Vihdin Nummelassa sijaitseva pesäpallokenttä. Kentän pääasiallinen käyttäjä on pesäpalloseura Vihdin Pallo. Nummelan pesäpallostadion on avattu vuonna 1992 ja sen omistaa Vihdin kunta. Kentän pinta on hiekkatekonurmi. Kentän omistaja on Vihdin kunta. Kentällä on täysimittainen pesäpallokenttä, minkä lisäksi kentän takana on pienempi n. 45 x 80 m kenttä. Stadion rakennettiin pääosin talkoovoimin. Kenttä on peruskorjattu vuonna 2009, jolloin kentälle asennettiin uusi hiekkatekonurmi.
Lethal Records

Lethal Records oli itävaltalainen itsenäinen levy-yhtiö, joka keskittyi extreme metaliin. Yhtiön perusti Michael Piesch ja sen pääkonttori sijaitsi Wienissä.
Yritys meni konkurssiin vuonna 1997. Joidenkin yhtyeiden palkkioita ei kyetty maksamaan, mikä hiersi Pieschin ja yhtyeiden välejä. Suomalainen black metal -yhtye Belial julkaisi omakustannelevyn kuvitteellisella levy-yhtiön nimellä Bring Me the Head of Michael Piesch.
Klaus Kristerinpoika Horn

Klaus Kristerinpoika (Kristersson) Horn (n. 1518–1566) oli sotilas ja valtiomies. Hänestä tuli vuonna 1556 Viipurin käskynhaltija ja vuonna 1561 Tallinnan käskynhaltija. Vuonna 1561 hänestä tuli myös Liivinmaan joukkojen ylipäällikkö ja 1564 laivaston yliamiraali.
Horn yritti kehittää Viipurista saksalaisten Venäjän-kaupan tapulikaupunkia. Hän vaikutti osaltaan siihen että Tallinna sekä Viru- ja Harjumaan aateli liittyivät vuonna 1561 Ruotsiin. Horn pyrki ylläpitämään suhteita Puolaan, ja sen vuoksi Eerik suhtautui häneen epäluuloisesti. Horn kuitenkin lopulta kannatti Eerikiä.
Pohjoismaiden seitsenvuotisen sodan aikana Horn voitti Tanskan ja Lyypekin laivastot 1564 Öölannin meritaistelussa, 1565 Bornholmin ja Rügenin välillä sekä kesällä 1566 toisessa taistelussa Öölannin pohjoiskärjen lähellä.
Linnalan kenttä

Linnalan kenttä on Imatralla sijaitseva urheilukenttä, jossa Superpesiksessä pelaava Imatran Pallo-Veikot pelasi kotiottelunsa vuoteen 2015 asti.
Talvisaikaan kentälle jäädytetään luistinrata.
Kentän 2000-luvun katsojaennätys 3041 tehtiin ottelussa Puijon Pesistä vastaan 7. heinäkuuta 2014. Se on myös Ykköspesiksen katsojaennätys 2000-luvulla.
Imatralle valmistui uusi Ukonniemen stadion vuonna 2015, jonne IPV:n toiminta siirrettiin. Vuosina 2016-2020 Linnalan kentällä toimi väliaikainen parakkikoulu, samalla kun Mansikkalan koulukeskuksen paikalle rakennettiin uutta, Suomen suurinta puukoulua.
Maija Horsmanheimo

Maija Terttu Horsmanheimo (o.s. "Tuomi"; 17. huhtikuuta 1938 Kontiolahti – 16. maaliskuuta 2019 Kauniainen) oli suomalainen iho- ja sukupuolitautien erikoislääkäri, joka työskenteli pitkään ihotautien professorina Kuopion yliopistossa. 
Horsmanheimo tuli ylioppilaaksi Joensuun yhteiskoulusta (1956). Hän opiskeli lääkäriksi Helsingin yliopistossa vuonna 1964 ja valmistui sieltä myös lääketieteen tohtoriksi 1973 sekä pätevöityi iho- ja sukupuolitautien erikoislääkäriksi 1975. Hänen englanninkielinen väitöskirjansa vuodelta 1973 tarkasteli sarkoidoosiin liittyviä lymfosyyttien eli imusolujen muutoksia. Tutkimus oli otsikoitu "Lymphocyte transformation in sarcoidosis". Horsmanheimo teki opinto- ja tutkimusmatkoja Englantiin vuonna 1975 ja Yhdysvaltoihin vuosina 1976–1977 ja 1982. 
Horsmanheimo toimi Kuopion korkeakoulun ihotautien professorina vuodesta 1978 ja laajentuneen Kuopion yliopiston professorina vuodesta 1984. Hän tutki kliinistä immunologiaa ja ihotauteja. Horsmanheimo teki yli 300 tieteellistä julkaisua. Hän jäi eläkkeelle syyskuussa 2002 ja muutti asumaan Kauniaisiin. Hänellä oli kaksi lasta.
Matti Sokka

Matti Johannes Sokka (31. joulukuuta 1946 Kotka – 16. joulukuuta 1977 Helsinki) oli suomalainen elokuvaohjaaja.
Nuorena kuolleen Sokan ainoaksi pitkäksi elokuvaksi jäi vuonna 1971 valmistunut "Musta Lumikki". Elokuva sai ensiesityksensä televisiossa vasta 42 vuotta valmistumisensa jälkeen syyskuussa 2013. Toinen Sokan ohjaustyö on lyhytelokuva "Kärsimyskukka" vuodelta 1970.
Sokka menehtyi vain 30-vuotiaana Elannon pääkonttorilla tapahtuneessa hissionnettomuudessa. Elannon ravintolaosaston mainospäällikkönä työskennellyt Sokka oli kuljettamassa hissillä tavaraa eikä ehtinyt saamaan ajoissa kuljetuskärryä pois hissilavalta. Hän jäi kaatuneen kuorman alle jääden kuorman ja hissin seinän välille puristuksiin. Hän sai todennäköisesti välittömästi surmansa. Sokka on haudattu Maunulan uurnalehtoon Helsinkiin.
Global Entrepreneurship Week

Global Entrepreneurship Week (GEW) on kansainvälinen järjestettävä yrittäjyysviikko. 
Viikko järjestettiin vuonna 2013 yli 130 maassa ja sen tarkoitus on lisätä tietoutta yrittäjyydestä ja yrittäjäksi ryhtymisestä sekä rohkaista ja inspiroida ihmisiä yrittämään ja toteuttamaan ideoitaan. Yrittäjyysviikko järjestettiin ensimmäisen kerran Britanniassa vuonna 2004 nimellä Entreprise Week, ja nimellä GEW se on järjestetty vuodesta 2007 lähtien.
GEW Finland.
GEW Finland on suomalainen tapahtumaviikko, jonka tavoite on auttaa suomalaisia näkemään paremmin yrittäjyyden monimuotoisuus ja sen mukanaan tuomat mahdollisuudet. Suomalaisia kannustetaan yrittäjyyteen ja tuetaan jo olemassaolevia kasvavia sekä kasvu- ja kehityshaluisia yrityksiä. Viikolla välitetään tietoa yrittäjäksi ryhtymisestä, pyritään luomaan positiivisempia mielikuvia yrittäjyydestä sekä esitellään inspiroivia tarinoita ja ihmisiä.
Dingir (albumi)

Dingir on yhdysvaltalaiset deathcore-yhtyeen Rings of Saturnin toinen studioalbumi. Se julkaistiin vuonna 2013 levymerkillä Unique Leader Records.
Albumi oli tarkoitus julkaista 20. marraskuuta 2012. Lainmukaisuuksien selvittelyn takia julkaisu siirtyi helmikuulle 2013.
William Heinesen

William Heinesen (15. tammikuuta 1900 Tórshavn, Färsaaret – 12. maaliskuuta 1991 Tórshavn, Färsaaret) oli färsaarelainen kirjailija, joka kirjoitti tanskaksi.
Heinesen syntyi Tórshavnissa, mutta hän muutti teini-ikäisenä Tanskaan, missä opiskeli taloustiedettä aikomuksenaan jatkaa isänsä yritystä. Hän kääntyi kuitenkin filosofiaan, kirjallisuuteen ja journalismiin. Heinesenin ensimmäinen teos oli runokokoelma "Arktiske Elegier og andre Digte" (1921). Hän julkaisi tämän jälkeen useita runokokoelmia ennen ensimmäistä romaaniaan.
Heinesenin ensimmäinen romaani "Blæsende Gry" ilmestyi vuonna 1934. Siinä ja vuonna 1938 julkaistussa "Noatunissa" oli selviä tanskalaisia vaikutteita, mutta ne kertovat silti färsaarelaisesta kyläelämästä yhteiskunnallisen muutoksen keskellä. "Noatunin" jälkeen meni 11 vuotta, ennen kuin Heinesen julkaisi seuraavan romaaninsa. "Musta pata" ("Den sorte gryde") julkaistiin 1949 ja "De fortabte spillemænd" 1950.
Heinesenin neljännen romaaninsa, "Moder Syvstjernen" (1952) jälkeen oli taas pitkähkö tauko ennen seuraavaa romaania. Tuona aikana hän kirjoitti novelleja ja runoja. Vuonna 1964 julkaistu romaani "Det gode håb" perustui tanskalaisen 1600-luvulla färsaarilla vaikuttaneen papin Lucas Debesin elämään. Heinesen sai romaanista seuraavana vuonna Pohjoismaiden neuvoston kirjallisuuspalkinnon. Heinesen kirjoitti vielä tämän jälkeen joitakin tarinoita, mutta esimerkiksi romaanimaiset "Tårnet ved verdens ende" (1976) ja "Laterna magica" (1985) olivat enemmänkin useiden novellien yhteenliitettyjä kokoelmia.
Suomennetut teokset.
Sirkka Rapolan suomentamia Heinesenin runoja on antologiassa "Kaksitoista kirjailijaa" ("Fra Frostviken til Failaka"), Helsinki, Pohjola-Norden, 1973
Osta ja pidä

Osta ja pidä on pitkän tähtäyksen sijoitusstrategia, jossa kerran hankitut sijoitukset pidetään pitkään myymättä niitä välillä. Strategian vastakohta on jatkuva lyhyen aikavälin kaupankäynti, ääriesimerkkinä arvopaperien päiväkauppa ("day trading").
Osta ja pidä -strategia perustuu näkemykseen, että tarpeeksi pitkällä aikavälillä finanssimarkkinat antavat sijoitukselle hyvän tuoton huolimatta tilapäisistä kurssivaihteluista. Näkemyksen mukaan sijoitusten oikeaan ajoitukseen perustuva strategia, siis että ostot osaisi jatkuvasti tehdä alimpiin hintoihin ja myynnit kalleimpiin hintoihin, ei onnistu varsinkaan aloittelevalta piensijoittajalta, jonka on siis varmempaa vain ostaa ja pitää sijoituksensa.
Vahvimpia argumentteja osta ja pidä -strategian puolesta on markkinoiden tehokkuushypoteesi: mitä tehokkaammin arvopaperimarkkinat toimivat, sitä oikeampi jokaisen sijoituksen kurssi jokaisella hetkellä on, eikä kaupankäyntiin siksi ole syytä. Koska sijoitusmarkkinoilla on erittäin vaikeaa ellei mahdotonta tehdä jatkuvasti ylituottoa, paras mahdollinen sijoitustuotto ja samalla paras mahdollinen sijoitusomaisuus syntyy helpoiten ostamalla arvopapereita ja pidättäytymällä niiden myynnistä missään elämäntilanteessa. Osta ja pidä -strategiassa kaikki mahdolliset muutokset sijoitussalkun koostumuksessa – lisäostoja lukuun ottamatta – täytyy pystyä perustelemaan huolella.
Toinen argumentti sijoitusten säilyttämisen puolesta ovat kustannukset: mitä vähemmän tekee sijoituksillaan kauppaa, sitä pienemmiksi jäävät tuottoa syövät kaupankäyntikulut ja veroseuraamukset.
Osta ja pidä -strategiaa voi toteuttaa suorien osakesijoitusten ohella myös sijoittamalla osakerahastoihin. Strategian onnistumiseksi sijoitussalkun riskitason tulee pysyä sellainena, että sijoittaja kykenee pysymään markkinoilla kaikissa markkinaolosuhteissa. Rahastosijoituksen etuna on verovapaus, mutta haittapuolena rahaston perimät palkkiot. Osta ja pidä -strategiassa rahastoyhtiön vuosittaisena prosenttiosuutena perimät palkkiot kertautuvat vuosien myötä ja voivat näin nousta verraten korkeiksi.
Englanniksi strategiaa kutsutaan nimellä "buy and hold," ruotsiksi BKIS eli "bara köpa, inte sälja."
Esimerkki suomalaisesta osta ja pidä -sijoittajasta on monia sijoitusoppaitakin kirjoittanut Erkki Sinkko.
Russakka

Russakka eli saksantorakka ("Blattella germanica") on russakansukuisten (Ectobiidae) heimoon kuuluva, kaikkialle maailmaan levinnyt torakkalaji. Suomen lajiston uhanalaisarvioinnissa 2019 russakka katsottiin arviointiin soveltumattomaksi (NA), sillä laji esiintyy ainoastaan sisätiloissa.
Tuntomerkit.
Aikuinen russakka on 8–13 millimetriä pitkä ja yleisväritykseltään kellanruskea. Naaraat ovat yleensä värisävyltään koiraita tummempia. Keskeisenä lajituntomerkkinä keskiruumiin etuselässä on kaksi pitkittäissuuntaista tummanruskeaa raitaa. Aikuisella yksilöllä siivet ovat kokonaan takaruumiin peittävät. Muiden heimon torakoiden tapaan russakalla on pitkät ja rihmamaiset tuntosarvet, jotka kaareutuvat taaksepäin sekä pitkät, okaiset ja ohuet jalat. Koiraan perälisäkkeissä on 11 jaoketta, naaraalla 12.
Russakan toukkavaiheet eli nymfit muistuttavat aikuisia yksilöitä, mutta ovat siivettömiä ja väritykseltään lähes mustia. Takaruumiin jaokkeiden reunat ovat vaaleanruskeat ja keskiselässä on vaalea pitkittäisjuova. Vastakuoriutuneilla nymfeillä etuselän jaokkeet 2 ja 3 ovat vaaleanruskeat. Toukan kasvaessa nahanluontien myötä vaalea alue kapenee, kunnes siitä on jäljellä enää edellä mainittu juova.
Elinympäristö ja elintavat.
Russakalta ei tunneta lainkaan luonnonvaraisia populaatioita, vaan laji näyttää olevan täysin sidoksissa ihmisasutukseen. Läheisimmät sukulaislajit elävät metsänpohjan karikkeen joukossa. Molemmat sukupuolet ovat lentokykyisiä, mutta aktiivinen lentäminen on varsin harvinaista. Koiraat kuitenkin liitävät siipiensä varassa usein.
Naaras laskee 35–48 munaa pitkänomaiseen munakoteloon eli oothecaan, jota se kuljettaa takaruumiinsa kärjessä noin kahden viikon ajan, kunnes munat ovat valmiita kuoriutumaan. Naaraan irroitettua oothecan toukat kuoriutuvat sieltä noin vuorokauden kuluessa. Toukat ovat hyvin liikkuvia ja hakeutuvat erittämänsä feromonin ansiosta toistensa seuraan. Toukkavaiheita on koirailla 5–7 ja naarailla 6–7. Kehitys munasta aikuiseksi torakaksi kestää lämpötilasta, ilmankosteudesta ja ravinnonsaannista riippuen 54–214 vuorokautta. Lämpötilan nostaminen nopeuttaa kehitystä huomattavasti. Aikuistunut koirasrussakka on sukukypsä reilun viikon kuluttua ja se parittelee useita kertoja, naaras korkeintaan pari kertaa.
Aikuistunut torakka elää noin 200 vuorokautta. Koiraat selviävät +27°C lämpötilassa täysin ilman ruokaa ja vettä viikon, naaraat lähes kaksi.
Planetary Breathing

Planetary Breathing on MyGrainin neljäs studialbumi, joka julkaistiin 30. syyskuuta 2013. Se nousi Suomen virallisen listan sijalle 19.
Suohon eksynyt

Suohon eksynyt on Tuomas Keskimäen kolmas runoteos, joka ilmestyi huhtikuussa 2012 Salakirjat-kustantamon julkaisemana. "Suohon eksynyt" on tunnelmaltaan luonnonläheinen ja hyvin synkkä. Arvosteluissa kirjan runojen on sanottu sisältävän painajaismaista hautajaistunnelmaa sekä äärimmäistä ahdistavuutta ja surua.
"Suohon eksynyt" on kirjoitettu kalevalamitalla.
Yö vain ylläni lepäsi

Yö vain ylläni lepäsi on Tuomas Keskimäen järjestyksessään toinen runoteos, joka ilmestyi kesäkuussa 2010 Salakirjat kustantamon julkaisemana. 
Yö vain ylläni lepäsi on Keskimäen ensimmäinen teos, joka on kirjoitettu kokonaan kalevalamitalla. Kirja on jaettu kolmeen osioon: Mietteet, Tarinat ja Mytologia. 
Kirjan tekstejä on käyttänyt musiikissaan yhtyeet kuten Korpiklaani, Taivaannaula, Otavanpoika, Kirjava lintu, Hiidenhauta ja Sammontakojat, sekä Keskimäki omassa soolotuotannossaan.
Heikki Eklöf

Heikki Eklöf (s. 1954 Hämeenlinna) on hämeenlinnalainen kuvittaja. Työskenneltyään mainosalalla yli 30 vuotta hän ryhtyi vapaaksi taiteilijaksi.
Ura.
Karto Oy on myynyt Heikki Eklöfin kuvittamia Wenkoolit-postikortteja helmikuusta 2013 alkaen. Wenkoolit ovat Eklöfin luoma piirroshahmosarja, jonka pääosassa seikkailee hyväntahtoisia kaapuun ja puukenkiin pukeutuvia hahmoja. 
Wenkoolit-postikorttien lisäksi Heikki Eklöf on kuvittanut lukuisia muitakin postikorttisarjoja, kuten Paletti Oy:n julkaiseman Sininen Sarja -postikorttisarjan, joka on Vexi Salmen tekstittämä. Lisäksi Eklöf on kuvittanut Karto Oy:n julkaiseman kahdeksanosaisen Senkin Apina -hupikorttisarjan sekä Kantolan Kortti Tuotteen julkaiseman Perinnetonttu-postikorttisarjan. Vuonna 2013 Kantolan Kortti Tuote julkaisi 12 uutta Eklöfin kuvittamaa tonttuaiheista postikorttia.
Kuvittajana Eklöf tekee paitsi karikatyyrisiä piirroksia, myös realistisia teoksia ja muotokuvia. Hänen luomansa peikkosarja ”Voihan Peikkoset” oli esillä Naivistit Iittalassa -näyttelyssä joulukuussa 2013. Aiemmin Eklöfin töitä on nähty myös lukuisissa muissa näyttelyissä.
Postikorttikuvituksien lisäksi Eklöf on kuvittanut vinyylilevyjen ja VHS -videoiden sekä kirjojen kansipapereita.
Circle of Perversion

Circle of Perversion on kreikkalaisen death metal -yhtyeen Inveracityn esikoisalbumi. Se julkaistiin vuonna 2003 levymerkillä Unmatched Brutality Records.
Kappaleiden sanoitukset keskittyvät naisten halventamiseen.
Unmatched Brutality Records

Unmatched Brutality on yhdysvaltalainen levy-yhtiö, jonka päämaja sijaitsee Powellissa, Tennesseessä. Se on keskittynyt brutaaliin death metaliin.
Yhtiön omisti Brodequinin kitaristi Mike Bailey.
Justiina (Pekka Puupää)

Justiina Puupää on Ola Fogelbergin luoma sarjakuvahahmo, Pekka Puupään vaimo. 
Justiina on kuvattu helposti suuttuvana eikä erityisen kauniina. 1950-luvulla tehdyissä Pekka ja Pätkä -elokuvissa Justiinaa näyttelee Siiri Angerkoski, Visa Mäkisen 1980-luvulla ohjaamissa Pekka Puupää -elokuvissa puolestaan Kristiina Elstelä. Pekka ja Pätkä -elokuvissa Justiina on hyvin puhelias, pitää usein järjestystä yllä heiluttamalla kaulinta ja on usein vihainen Pekalle ja Pätkälle, jotka eivät erityisemmin välitä työnteosta.
Fez (peli)

Fez on Polytronin kehittämä ja Trapdoorin julkaisema tasohyppely-pulmapeli, jossa seikkaillaan Gomez-nimisellä hahmolla 3D-maailmassa, jossa liikutaan 2D tasoilla ja ympäristöä voi kääntää. Peli julkaistiin 13. huhtikuuta 2012.
Hannu Savisalo

Hannu Antero Savisalo (s. 20. heinäkuuta 1946 Turku) on suomalainen yrittäjä ja yritysjohtaja, joka on saanut teollisuusneuvoksen arvonimen.
Hannu Savisalo syntyi Teuvo Savisalon ja Salme Kauppisen perheeseen. Hän avioitui 1970 Ulla Kaarina Kinnusen kanssa. Savisalo tuli ylioppilaaksi Kouvolan lyseosta 1969 ja valmistui vuoriteollisuuden diplomi-insinööriksi Teknillisestä korkeakoulusta 1976. Hän oli Teknillisen korkeakoulun assistentti 1970–1976, Suomen Galvanoteknisen yhdistyksen tutkija 1974–1975, Cormet Oy:n projekti-insinööri 1976–1979 sekä Savcor-Consulting Oy:n, vuodesta 1999 Savcor Process Oy ja vuodesta 2007 Savcor Forest Oy, perustajaosakas ja toimitusjohtaja 1981–1997. 
Savisalo on myös ollut Savisalo Ky:n, vuodesta 1991 Savcor Group Ltd Oy ja vuodesta 2009 Savcor Group Oy, perustaja, toimitusjohtaja ja hallituksen puheenjohtaja, samoin kuin Metsäsavotta Oy:n, vuodesta 1996 SCI-Finance Oy, Savcor Group Pty Ltd:n ja Savcor Coatings Oy:n toimitusjohtaja. Hän on lisäksi toiminut Mikkelin teknillisen opiston opettajana ja Lappeenrannan teknillisen korkeakoulun metallurgian assistenttina. Savisalolla on myös ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2004 ja hänelle on myönnetty myös useita muita tunnustuksia.
Yritysjohtaja Iikka Savisalo on Hannu Savisalon poika.
Kardinaaligloksinia

Kardinaaligloksinia eli kardinaalinkukka ("Sinningia cardinalis") on gloksinioiden sukuun kuuluva laji. Toisinaan se luokitellaan kuuluvaksi sukuun "Rechsteineria". Se kuuluu gesneriakasvien heimoon.
Ulkonäkö ja koko.
Putkimaiset kukat ovat kirkkaanpunaisia. Lehdet ovat samettimaisen nukkapintaisia. Kasvin juurakko on mukulamainen.
Levinneisyys.
Kasvi on kotoisin Brasiliasta.
Elinympäristö.
Kasvi viihtyy valoisalla ja lämpimällä kasvupaikalla. Ilmankosteuden tulee olla korkea.
Käyttö.
Kardinaaligloksiniaa käytetään huonekasvina. Lisääminen onnistuu paitsi siemenistä, myös lehti- ja versopistokkaista.
Lauri Kaartokallio

Lauri Kaartokallio (s. 10. joulukuuta 1987 Lahti) on suomalainen pesäpalloilija, joka edusti Superpesiksessä pelaavaa Imatran Palloveikkoja.
Kaartokallio on pelasi pääsarjatasolla 2012 alkaen Pattijoen joukkueessa ja kaudet 2015 ja 2016 Kankaanpään Mailassa. Ennen tätä Kaartokallio pelasi kaksi ottelua Superpesistä myös Jyväskylän Kirissä. Ennen Superpesis-uransa alkamista Kaartokallio pelasi Suomensarjaa kasvattajaseurassaan Lahden Mailaveikoissa. 
Kaartokallio saavutti Pattijoella pelatessaan SM-pronssin kaudella 2012. Pelaamissaan 94 Superpesiksen runkkosarjaottelussa Kaartokallio on lyönyt kolme ja tuonut 96 juoksua sekä kerännyt 293 kärkilyöntiä. Pelaamissaan 24 pudotuspeliottelussa Kaartokallio on lyönyt yhden juoksun, tuonut 15 juoksua ja kerännyt 52 kärkilyöntiä.
Kaartokallio ei enää pelaa ammatikseen pesäpalloa. Nykyään Kaartokallio toimii liikunnanopettajana ja apulaisrehtorina Lahden yhteiskoulussa.
Färsaarelaisten saaga

Färsaarelaisten saaga (, ) on Färsaarten varhaisvaiheista kertova saaga, jonka kirjoitti 1200-luvun alussa tuntematon islantilainen kirjoittaja. Sitä ei ole säilynyt kokonaisena.
"Färsaarelaisten saagan" kirjoitti eräs islantilainen noin vuosien 1200–1215 aikana. Sitä todennäköisesti ei alkujaan tarkoitettu tekstiksi Färsaarten historiasta, vaan luultavasti kuvaukseksi Tróndur í Gøtuun ja Sigmundur Brestissoniin liittyneistä tapahtumista. Koska saaga sympatioi selvästi norjalaisia ja siinä on lisätietoja Norjan historiasta, se yhdistettiin myöhemmin "Flateyjarbókiin". "Färsaarelaisten saagasta" ei ole säilynyt kokonaista versiota, mutta "Flateyjarbókista" ja muista saagoista on säilynyt katkelmia.
Saaga käsittelee färsaarelaisten sukujen välisiä riitoja 900–1000-luvuilla. Lisäksi se kertoo Färsaarten hallitsevien klaanien ja Norjan kuninkaiden välisistä ristiriidoista. Se kirjoitettiin suullisten perinteiden ja Norjan kuninkaista kertovien kronikoiden pohjalta, mutta kirjoittamisessa käytettiin lähteinä myös "Orkneylaisten saagaa" ja "Jómsvíkinga sagaa". Saagan on sekoittunut piirteitä saduista ja legendoista, joten sen historiallista tarkkuutta on hyvin vaikea arvioida.
GP3-kausi 2014

GP3-kausi 2014 oli GP3-sarjan viides kausi. Kauteen osallistui yhteensä 37 kuljettaa, joista jokaisen tallin on tuotava vähintään kaksi autoa kolmannen ollessa vapaaehtoinen.
Sarjan mestaruuden voitti brittiläinen Alex Lynn, toiseksi sijoittui brittiläinen Dean Stoneman ja kolmanneksi saksalainen Marvin Kirchhöfer.
Kuljettajamuutokset.
Uudet kuljettajat
Paluun tehneet kuljettajat
Tallia vaihtaneet kuljettajat
Poistuneet kuljettajat
Kilpailukalenteri.
GP3:set ja GP2:set ajoivat Formula 1:sten yhteydessä uudella Sotšin katuradalla. Kausi alkoi 10. toukokuuta, Espanjan Barcelonasta ja päättyi 23. marraskuuta, Abu Dhabin Yas Marinan radalla.
(*) = Tarkoittaa paalupaikkaa, joka on saavutettu ensimmäisen kilpailun kahdeksannesta sijasta.
I Kissed a Girl

"I Kissed a Girl" amerikkalaisen laulaja-lauluntekijä Katy Perryn kappale hänen toiselta, One of the Boys-studioalbumilta. Sen julkaisi Capitol Records albumin johdantosinglenä 28. huhtikuuta 2008. Kappaleen sanoitti ja tuotti Dr. Luke. "I Kissed a Girl" on electronic rock-kappale, joka sisältää viittauksia myös uudesta aallosta, joka kertoo sanoituksiltaan "naisen taianomaisesta kauneudesta".
Julkaisun jälkeen "I Kissed a Girl" sai pääosin ristiriitaista palautetta musiikkikriitikoilta, jotka kehuivat sen soundia ja rakennetta kun taas kritisoivat kappaleen sanoituksia. Kappale kokosi kiistoja sen epäkunnioittavien sanoituksien takia lukuisten kriitikkojen ja laulajien keskuudessa. Kappale koki kaupallisen menestyksen sekä kotimaassa että kansainvälisesti. Se pääsi "Billboard Hot 100"-listan kärkeen, ja pysyi siellä seitsemän peräkkäistä viikkoa, ollen tuhannes ensimmäisen sijan saavuttanut single rockin aikakaudella. Singleä on myyty digitaalisesti yhteensä yli 4 444 000 kappaletta pelkästään Yhdysvalloissa. "I Kissed a Girl" on yksi Perryn kuudesta singlestä, joka on saavuttanut Yhdysvalloissa yli 4 miljoonan kappaleen myynnit, muiden ollessa "Hot n Cold", "California Gurls", "Firework", "E.T." ja "Teenage Dream". Se on päässyt listan kärkeen lähes kahdessakymmenessä maassa, kuten Australiassa, Kanadassa, Irlannissa ja Britanniassa, sekä viiden parhaan joukkoon monissa muissa Euroopan maissa, kuten Belgiassa, Suomessa ja Ranskassa.
Kappaleelle on julkaistu myös musiikkivideo 16. toukokuuta 2008. Videon ohjasi Kinga Burza, ja videolla Perry on burleskin ja Moulin Rougen tyylejä omaavassa ympäristössä. Musiikkivideolla näyttäytyy myös siihen aikaan tuntematon amerikkalainen electropop-laulaja Kesha. Kappaleen on tunnustettu olevan kymmenenneksi parhaiten myynyt single 2000-luvulla.
AAA (yhtye)

AAA (トリプル・エー Triple A Toripuru Ē tai Attack All Around) on japanilainen vuonna 2005 perustettu seitsenhenkinen J-pop-yhtye. Sen nykyisiä jäseniä ovat Takahiro Nishijima (西島隆弘), Misako Uno (宇野実彩子), Naoya Urata (浦田直也), Mitsuhiro Hidaka (日高光啓), Shinjiro Atae(與真司郎), Shūta Sueyoshi (末吉秀太) ja Chiaki Itō (伊藤千晃). Aikaisemmin yhtyeellä oli kahdeksas jäsen, Yukari Gotō (後藤友香里). 
AAA:n levytysyhtiö Avex Trax oli alun perin halunnut AAA:n olevan kahdeksanhenkinen ryhmä. Monet jäsenistä ovat näytelleet mm. mainoksissa ja ovat saaneet kokemusta taustatanssijoina muille japanilaisille tähdille kuten Ayumi Hamasaki ja Ami Suzuki. He ovat olleet myös japanilaisissa draamoissa ja elokuvissa: esimerkiksi Nishijima Takahiro on ollut elokuvassa Love Exposure. 
Yhtyeen ensimmäinen single oli nimeltään "Blood" on Fire"" ja ensimmäinen studio-albumi "Attack". AAA:n albumi "Eighth Wonder" on heidän ensimmäinen itsetekemä studio-albuminsa, joka on noussut ensimmäiseksi Oricon-listaan.
Valistus (kirjankustantamo)

Oy Valistus oli suomalainen koulukirjojen ja muiden oppimateriaalien kustannusyhtiö. Se perustettiin vuonna 1901 ja sulautettiin 1979 Amer-yhtymään, joka omisti myös kustantaja Weilin+Göösin.
Historiaa.
Kansanopettajain Osakeyhtiö Valistus (vuodesta 1919 Oy Valistus) syntyi 1900-luvun vaihteen sortokauden ja kansansivistämisaatteen pyörteissä kustantamaan Opettaja-lehden edeltäjää Opettajain Lehteä. Lehti sai kuitenkin julkaisuluvan vasta joulukuussa 1905, jolloin ilmestyi näytenumero. Viikoittainen ilmestyminen tuosta ajankohdasta lähtien tekee Opettaja-lehdestä Suomen vanhimman viikkolehden. Oy Valistus lahjoitti lehden kustannusoikeudet opettajien liitolle 1937.
Osakeyhtiömuodosta huolimatta Valistuksen taustalla oli osuustoiminta-aate, jota opettajat ympäri Suomea tuolloin innokkaasti kannattivat. Valistus keskittyi lehden ohella lasten ja nuorten oppikirjoihin ja muihin opetusvälineisiin sekä koulutarvikkeiden välittämiseen.
Valistuksen liiketoiminta kasvoi 1930-luvun mittaan ja vielä nopeammin sotien jälkeen. 15 miljoonasta markasta vuonna 1941 liikevaihto kasvoi 240 miljoonaan vuonna 1950. Koulukirjojen julkaisijana Oy Valistus oli pitkään maan suurimpia. Vuonna 1906 ilmestyneestä "Valistuksen Lukukirjasta" tuli käytetyin suomalaiskoulujen lukukirja. Oppikirjojen lisäksi Oy Valistus julkaisi ohjekirjoja, nuoriso- ja lasten kirjallisuutta, sivistysalan muistojulkaisuja ja matrikkeleita.
Valistuksen tytäryhtiö oli pulpetteja ja muita luokkahuoneen kalusteita valmistanut Koulukalusto Oy Salossa. Se ajautui 1980-luvun lopulla Sponsor-yhtiön käsiin ja myytiin Iskulle 1990.
Osakanlahti

Osakanlahti on Tyynenmeren lahti Japanin saarten välissä. Se on Seton sisämereksi kutsutun vesialueen itäinen osa. Seton sisämeri erottaa toisistaan kolme maan pääsaarta Honshūn, Shikokun ja Kyūshūn.
Keihanshinin metropolialue ympäröi Osakanlahtea, ja sen rannat on rakennettu lähes täyteen. Lahden koillisnurkkaan laskee Yodogawa-joki, jonka suistossa sijaitsee Osakan kaupunki. Lahden lounaisreunaa rajaa Awajin saari, luoteisrannalla on Kōben kaupunki.
Joonas Hänninen (pesäpalloilija)

Joonas Hänninen (s. 14. lokakuuta 1983) on suomalainen pesäpalloilija, joka edustaa Joensuun Mailaa. Hänninen on edustanut Joensuun Mailaa koko vuodesta 2005 alkaneen Superpesis-uransa ajan. Hänninen saavutti Joensuun Mailan riveissä pesäpallon SM-pronssin vuonna 2013. Hänninen toimii sisäpelissä etenijänä ja vaihtajana. Ulkokentällä hänen paikkansa on etukentällä tai polttolinjassa. Hänninen on pelannut Superpesiksen runkosarjassa 155 ottelua, joissa hän on lyönyt 20 ja tuonut 31 juoksua sekä kerännyt 292 kärkilyöntiä. Pelaamissaan 39 pudotuspeliottelussa hän on lyönyt kolme ja tuonut viisi juoksua sekä kerännyt 70 kärkilyöntiä. Tilastot päivitetty 28. syyskuuta 2013.
Etelänsuomukipuaja

Etelänsuomukipuaja ("Dendrocolaptes platyrostris") on kipuajien heimoon kuuluva varpuslintu.
Levinneisyys.
Etelänsuomukipuajaa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Mathilde Carré

Mathilde Carré (1908–1970) oli ranskalainen sairaanhoitaja, joka toimi toisen maailmansodan aikana vakoilijana ja kaksoisagenttina. Carré toimi aluksi Ranskan vastarintaliikkeen hyväksi, mutta ryhtyi vuoden 1941 lopussa yhteistyöhön myös Saksan armeijan tiedustelupalvelu Abwehrin kanssa. 
Carré käytti peitenimeä ”Kissa” (), ja aloitti viestinsä sanoilla "Kissa raportoi". Kaksoisroolinsa hän paljasti Britannian tiedustelupalvelulle SOE:lle, minkä takia hänet toimitettiin helmikuussa 1942 Britanniaan. Sielläkin Carré pyrki jatkamaan vakoilua Saksan hyväksi, mutta ilman tuloksia. Vuonna 1945 Carré karkotettiin Ranskaan, jossa hän sai kuolemantuomion. Sitä ei pantu täytäntöön, ja vuonna 1954 hän vapautui vankeudesta.
Suomuvatsakipuaja

Suomuvatsakipuaja ("Dendrocolaptes picumnus") on kipuajien heimoon kuuluva varpuslintu.
Levinneisyys.
Suomuvatsakipuajaa tavataan Keski-Amerikassa sekä Etelä-Amerikan pohjois- ja keskiosissa. Sen kannaksi arvioidaan 500 000–4 999 999 yksilöä. Lajin kannankehitys on laskeva, mutta se on luokiteltu elinvoimaiseksi, koska sen ei uskota olevan vaarassa.
Tikkakipuaja

Tikkakipuaja ("Dendroplex picus") on kipuajien heimoon kuuluva varpuslintu.
Levinneisyys.
Tikkakipuajaa tavataan laajalla alueella Etelä-Amerikan pohjoisosissa sekä Keski-Amerikassa. Lajia on kuvattu yleiseksi, ja sen kannankehitys on nouseva. Se on luokiteltu elinvoimaiseksi.
Amazoniankipuaja

Amazoniankipuaja ("Dendroplex kienerii") eli aiemmalta nimeltään suoranokkakipuaja on kipuajien heimoon kuuluva varpuslintu.
Levinneisyys.
Amazoniankipujaa tavataan Koillis-Perussa, Etelä-Kolumbiassa ja Luoteis-Brasiliassa. Sitä on kuvattu melko yleiseksi tai yleiseksi ainakin levinneisyysalueensa keskiosissa. Sen uskotaan vähenevän tulevaisuudessa Amazonin sademetsän tulvametsien hakkuiden takia. 
Elinympäristö.
Amazoniankipuaja elää várzea-metsissä (kausittaisesti tulviva) ja igapó-metsissä (pysyvästi tulviva). Sen elinympäristöt sijaitsevat alle 200 metrin korkeudella merenpinnasta.
Laakerisorvarinpensas

Laakerisorvarinpensas eli sorvarinlaakeri ("Euonymus japonicus") on sorvarinpensaiden sukuun kuuluva laji. Se kuuluu kelaskasvien heimoon.
Ulkonäkö ja koko.
Lehdet sijaitsevat vastakkain. Laakerisorvarinpensaan eräällä lajikkeella on keltareunaiset lehdet.
Levinneisyys.
Laakerisorvarinpensas on kotoisin Japanista.
Käyttö.
Laakerisorvarinpensasta käytetään huonekasvina. Kasvi tarvitsee vettä runsaasti. Se kestää hyvin leikkausta ja sitä voi lisätä pistokkaista.
Helttatalekana

Helttatalekana ("Aepypodius arfakianus") on Kaakkois-Aasiassa tavattava isojalkakanoihin kuuluva lintulaji.
Ulkonäkö ja elintavat.
Hlttatalekana voi kasvaa korkeintaan noin 42 cm pitkäksi. Tyypillisiä piirteitä ovat naaman paljas valkoinen iho, ja tumman ruskeaa perää lukuun ottamatta kokonaan musta ruumis. 
Helttatalekanaa tavataan Indonesiassa ja Papua-Uudessa-Guineassa. Lajin elinympäristöä ovat kosteat vuoristometsät tyypillisesti 300–2 800 metrin korkeudessa. Helttatalekanan ravintoa ovat maahan pudonneet hedelmät ja siemenet sekä hyönteiset.
Grant Clitsome

Grant Clitsome (s. 14. huhtikuuta 1985 Gloucester, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Winnipeg Jetsiä.
Ura.
Columbus Blue Jackets varasi Nepean Raidersissa kanadalaisessa juniorisarja Central Junior Hockey Leaguessa (CJHL) pelanneen Clitsomen NHL:ään yhdeksännellä kierroksella, vuorolla 271. Hän pelasi varauksensa jälkeen neljä kautta (2004–2008) yhdysvaltalaisen Clarksonin yliopiston joukkueessa Golden Knightsissa ja oli voittamassa kaudella 2006–2007 yliopistosarja ECAC Hockeyn mestaruutta. Kaudella 2007–2008 hänet nimettiin NCAA:n itärannikon toiseen tähdistökentälliseen. 
Clitsome teki ammattilaisdebyyttinsä keväällä 2008 Blue Jacketsin silloisessa farmijoukkueessa Syracuse Crunchissa. Hän pelasi ensimmäiset NHL-ottelunsa kaudella 2009–2010, josta suurin osa meni kuitenkin vielä AHL:ssä. Kaudesta 2010–2011 hän pelasi puolet NHL:ssä ja puolet AHL.ssä, ja kausi 2011–2012 oli ensimmäinen, jonka hän pelasi kokonaan NHL:ssä. 
Helmikuussa 2012 Clitsome siirtyi kesken kauden Winnipeg Jetsiin waivers-listan kautta ja heinäkuussa 2013 hän solmi seuran kanssa kolmivuotisen jatkosopimuksen. Hän oli työsulun lyhentämällä NHL-kaudella 2012–2013 joukkueensa sisäisen plus-miinus-tilaston voittaja yhdessä Andrew Laddin kanssa lukemalla +10 ja joukkueensa toiseksi eniten pisteitä tehnyt puolustaja Dustin Byfuglienin jälkeen tehtyään 16 tehopistettä, neljä maalia ja 12 syöttöpistettä, 44:ssä ottelussa. Hänen roolinsa joukkueensa puolustuksessa kasvoi kauteen 2011–2012 verrattuna.
Pakistanin maanjäristys 2013

Pakistanin maanjäristys 2013 tapahtui Pakistanssa Balochistanin provinssissa 24. syyskuuta 2013. Järistyksen momenttimagnitudi oli 7,7. Ainakin 515 ihmistä menehtyi, ja satatuhatta jäi kodittomiksi.
Järistys sai aikaan uuden pikkusaaren, joka on 20 metriä korkea, kymmeniä metrejä pitkä ja sijaitsee 200 metriä rannikosta.
Heiska ja Heta

Heiska ja Heta (Modeste et Pompon) on belgialainen André Franquinin luoma huumorisarjakuva. Sen ensijulkaisu oli belgialaisessa Tintin-lehdessä 19. lokakuuta 1955.
Tekijät.
Käsikirjoittajina olivat muun muassa René Goscinny, Peyo ja Greg.
Piirtäjät:
Väinö E. Hyvönen

Väinö Erland Hyvönen (14. joulukuuta 1903 Hausjärvi – 23. huhtikuuta 1987 Turku) oli suomalainen rovasti ja kristillinen kirjailija.
Hyvönen toimi Turun tuomiokirkkoseurakunnan I kappalaisena 1953–1967. Hyvönen toimi myös seurakunnan partiolippukunta Turun Sinikotkien lippukunnanjohtajana vuosina 1940–1945 sekä 1947–1952.
On the Border

On the Border on yhdysvaltalaisen Eagles-rockyhtyeen kolmas studioalbumi, joka julkaistiin vuonna 1974.
Albumin teon aikana yhtye koki merkittäviä muutoksia. Yhtye yritti saada albumista enemmän hard rock -painotteista, mutta he kokivat, että tuottaja Glyn Johns korosti countrypuolta. Yhtye ehti nauhoittaa vain kaksi kappaletta ennen kuin Johnsin tilalle palkattiin Bill Szymczyk.
Glenn Freyn pyynnöstä yhtye otti mukaan kitaristi Don Felderin, joka soitti slide-kitaraa kappaleessa ”Good Day in Hell”. Yhtye oli niin vakuuttunut, että he kutsuivat Felderin yhtyeeseen ”viidenneksi Eagleksi”.
Albumi saavutti 17. sijan listoilla ja sitä myytiin kaksi miljoonaa kappaletta. Albumilta julkaistiin kolme singleä: ”Already Gone”, ”James Dean” ja ”Best of My Love”. Singlet saavuttivat listoilla sijat #32, #77 ja #1.
"On the Border" on ensimmäinen albumi, jonka Eagles julkaisi nelikanavaisella surround-äänellä. Se julkaistiin nelikanava 8-raitaisena ja CD-4 LP:nä.
Hot n Cold

"Hot n Cold" on amerikkalaisartisti Katy Perryn esittämä kappale. Kappaleen ovat sanoittaneet ja säveltäneet Dr. Luke, Max Martin ja Perry Perryn menestyksekkäälle "One of the Boys" -studioalbumille. Kappale julkaistiin albumin toisena singlenä, ja se kertoo sanoituksiltaan epävakaasta heteroparisuhteesta Perryn omasta näkökulmasta.
Kappale sijoittui Billboard Hot 100 -listan kolmannelle sijalle ja on Perryn toinen peräkkäinen kolmen parhaan joukkoon päässyt single hänen aiemman kansainvälisen menestyskappaleensa "I Kissed a Girlin" jälkeen. Kappaleesta tuli Perryn toinen viiden parhaan joukkoon päässyt single Britanniassa, Australiassa, Irlannissa ja Uudessa-Seelannissa, ja se pääsi listan kärkeen viidessätoista maassa, kuten Suomessa, Saksassa, Kanadassa, Norjassa, Espanjassa ja Tanskassa.
Syyskuussa 2011 "Hot n Cold"-singleä oli myyty yli viisi miljoonaa digitaalista latausta. Perry on esittänyt kappaleesta simlishinkielisen version ä varten. Perry esitti kappaleesta myös Seesamtie-sarjaa varten Muppett-hahmo Elmon kanssa oman version, jonka Seesamtie-sarjan kehittäjät kuitenkin poistivat lopullisesta jaksosta sen epäasianmukaisen sisällön takia.
Metoksi

Erityisesti orgaanisessa kemiassa metoksi viittaa funktionaaliseen ryhmään, jossa metyyliryhmä on sitoutunut happeen. Tämän alkoksiryhmän kaava on O–CH3.
Dimetyylieetteri sisältää kaksoismetoksiryhmän; muita metoksieettereitä ovat metoksietaani ja metoksipropaani. Metoksiryhmä esiintyy meskaliinissa ja sen johdoksissa, kuten 2C-B, 2C-E ja 2C-P.
Stuart Beattie

Stuart Beattie (s. 1972) on australialainen elokuvakäsikirjoittaja ja -ohjaaja. Hän on käsikirjoittanut muun muassa Michael Mannin ohjaaman elokuvan "Collateral – väärä aika väärä paikka" (2004), josta hän oli Bafta-palkinnon ehdokkaana.
Starckjohann

Starcjohann voi tarkoittaa seuraavia: